CELEX: 32010D0737
Language: et
Date: 2010-12-02 00:00:00
Title: 2010/737/EL: Komisjoni otsus, 2. detsember 2010 , millega kehtestatakse teatavate ehitustoodete tuletundlikkuse klassid polüester- ja plastisolkattega teraslehtede osas (teatavaks tehtud numbri K(2010) 389 all)  EMPs kohaldatav tekst

3.12.2010   
            
            
               ET
            
            
               Euroopa Liidu Teataja
            
            
               L 317/39
            
         KOMISJONI OTSUS,
   2. detsember 2010,
   millega kehtestatakse teatavate ehitustoodete tuletundlikkuse klassid polüester- ja plastisolkattega teraslehtede osas
   (teatavaks tehtud numbri K(2010) 389 all)
   (EMPs kohaldatav tekst)
   (2010/737/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 20 lõike 2 punkti a,
   olles konsulteerinud alalise ehituskomiteega
   ning arvestades järgmist:
   
               (1)
            
            
               Direktiiviga 89/106/EMÜ on ette nähtud, et ehitiste erinevate kaitsetasemete arvestamiseks riigi, piirkondlikul või kohalikul tasandil võib osutuda vajalikuks kehtestada tõlgendusdokumentides iga olulise nõude alusel toodete omaduste järgi klassid. Kõnealused dokumendid on avaldatud pealkirja all „Komisjoni teatised nõukogu direktiivi 89/106/EMÜ tõlgendusdokumentide kohta” (2).
            
         
               (2)
            
            
               Tuleohutuse olulise nõude osas on tõlgendusdokumendis nr 2 loetletud mitu omavahel seotud meedet, mis koos moodustavad tuleohutusstrateegia, mida liikmesriikides erineval viisil arendatakse.
            
         
               (3)
            
            
               Tõlgendusdokumendis nr 2 täpsustatakse üht neist meetmetest nii: tule ja suitsu tekke ja leviku piiramine konkreetsel alal ehitustoodete tulekahju arengut soodustavate omaduste piiramise teel.
            
         
               (4)
            
            
               Kõnealuse piiramise ulatust saab väljendada ainult ehitustoodete erinevate tuletundlikkuse astmete kaudu lõppkasutuse tingimustel.
            
         
               (5)
            
            
               Ühtlustatud lahendusena võeti komisjoni 8. veebruari 2000. aasta otsusega 2000/147/EÜ (millega rakendatakse nõukogu direktiivi 89/106/EMÜ ehitustoodete liigitamise puhul tuletundlikkustoimivuse järgi) (3) vastu klasside süsteem.
            
         
               (6)
            
            
               Polüester- ja plastisolkattega teraslehtede puhul tuleb kasutada otsusega 2000/147/EÜ kehtestatud klassifikatsiooni.
            
         
               (7)
            
            
               Otsuses 2000/147/EÜ sätestatud klassifikatsiooniga on paljude ehitustoodete ja/või -materjalide tuletundlikkus hästi määratletud ja see on liikmesriikide tuleohutusseadusandjatele küllalt hästi tuntud, nii et ei ole vaja nõuda katsetamist selle konkreetse näitaja osas.
            
         ON VASTU VÕTNUD KÄESOLEVA OTSUSE:
   Artikkel 1
   Lisas on loetletud ehitustooted ja/või -materjalid, mis vastavad tuletundlikkuse osas kõikidele nõuetele ja mida ei ole vaja täiendavalt katsetada.
   Artikkel 2
   Otsusega 2000/147/EÜ vastu võetud tuletundlikkuse klassifikatsiooni järgi ehitustoodete ja/või -materjalide suhtes kohaldatavad klassid on loetletud käesoleva otsuse lisas.
   Artikkel 3
   Vajaduse korral käsitatakse tooteid vastavalt nende lõppkasutuse tingimustele.
   Artikkel 4
   Käesolev otsus on adresseeritud liikmesriikidele.
   
      Brüssel, 2. detsember 2010
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  EÜT L 40, 11.2.1989, lk 12.
   
      (2)  EÜT C 62, 28.2.1994, lk 1.
   
      (3)  EÜT L 50, 23.2.2000, lk 14.
   
      LISA
      Käesoleva lisa tabelites on loetletud ehitustooted ja/või -materjalid, mis vastavad tuletundlikkuse osas kõikidele nõuetele ja mida pole vaja katsetada.
      
         Tabel 1
      
      
         Ühekihiliselt (ilma tagakülje isolatsioonita) kasutatavate polüesterkattega teraslehtede tuletundlikkuse klassid
      
      
                  Toode
               
               
                  Metallkattega teraslehe nimipaksus t
                  (mm)
               
               
                  Profiil
               
               
                  Klass (1)
                  
               
            
                  Nimipaksusega t (mm) profileeritud või sile metallkattega terasleht, mille tulega kokku puutuv pealispind on kaetud polüestrikihiga nimipaksusega kuni 25 μm (vastavalt standardite EN 14782 ja EN 10169 asjaomastele osadele), kui kattekihi mass ei ületa 70 g/m2 ja ülemine kütteväärtus ei ületa 1,0 MJ/m2.
                  Teraslehe pealispind, mis tulega kokku ei puutu, võib olla kaetud orgaanilise kattega, tingimusel et kattekihi paksus ei ületa 15 μm ja ülemine kütteväärtus ei ületa 0,7 MJ/m2.
               
               
                  0,40 ≤ t ≤ 1,50
               
               
                  Sile või profileeritud (2)
                  
               
               
                  A1
               
            
                  Kasutatud tähised: PCS = ülemine kütteväärtus.
               
            
         
      
         Tabel 2
      
      
         Plastisolkattega teraslehtede tuletundlikkuse klassid
      
      
                  Toode (3)
                  
               
               
                  Metallkattega teraslehe
                  nimipaksus t (mm)
               
               
                  Koosteandmed
               
               
                  Klass (4)
                  
               
            
                  Nimipaksusega t (mm) profileeritud või sile metalliga kaetud terasleht, mille tulega kokku puutuv pealispind on kaetud plastisolkattega (nimipaksusega kuni 200 μm) ning kattekihi mass ei ületa 300 g/m2 ning ülemine kütteväärtus ei ületa 7,0 MJ/m2.
                  Teraslehe pealispind, mis tulega kokku ei puutu, võib olla kaetud orgaanilise kattega, tingimusel et kattekihi paksus ei ületa 15 μm ja ülemine kütteväärtus ei ületa 0,7 MJ/m2.
               
               
                  0,55 ≤ t ≤ 1,00
               
               
                  Sile või profileeritud toode, mida kasutatakse ühekihiliselt (ilma tagakülje isolatsioonita) või mineraalvillaga tagaküljel, mis moodustab koostu osa (võib olla ka kahekihiline). Profileeritud toote puhul ei tohi selle profileeritud (lainelise) pealispinna pindala olla toote kahekordsest üldpinnast (katvast pinnast) suurem.
                  Mineraalvill peab kuuluma vähemalt klassi A2-s1,d0. Mineraalvill peab olema paksusega vähemalt 100 mm, kui mineraalvilla taga ei ole materjali (k.a aurutõke), mis kuulub vähemalt klassi A2-s1,d0.
                  Tugikonstruktsioon peab kuuluma vähemalt klassi A2-s1,d0.
               
               
                  C-s3,d0
               
            
                  Kasutatud tähised: PCS = ülemine kütteväärtus.
               
            
         (1)  Klass vastavalt otsuse 2000/147/EÜ lisa tabelile 1.
      
         (2)  Profileeritud (lainelise) pealispinna pindala ei tohi olla suurem toote kahekordsest üldpinnast (katvast pinnast).
      Kasutatud tähised: PCS = ülemine kütteväärtus.
      
         (3)  Nominaalpaksuse kõrvalekalded peavad vastama standardites EN 14782 ja EN 14783 osutatud asjaomastele standarditele.
      
         (4)  Klass vastavalt otsuse 2000/147/EÜ lisa tabelile 1.
      Kasutatud tähised: PCS = ülemine kütteväärtus.